**Ministru kabineta noteikumu projekts**

**“Noteikumi par publiskas personas kapitālsabiedrību un publiski privāto kapitālsabiedrību, valdes un padomes locekļu skaitu atbilstoši kapitālsabiedrības lielumu raksturojošajiem rādītājiem, valdes un padomes locekļu mēneša atlīdzības maksimālo apmēru”**

 **sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | 2020.gada 1.janvārī spēkā stājās grozījumi Publiskas personas kapitāla daļu un kapitālsabiedrību pārvaldības likumā (turpmāk – likums). Ar grozījumiem likumā jaunā redakcijā ir izteikti tie likuma panti (likuma 78.pants, 106.pants, 112.pants), kuros ietverts deleģējums Ministru kabinetam izdot 2015.gada 22. decembra noteikumus Nr.791 “Noteikumi par publiskas personas kapitālsabiedrību un publiski privāto kapitālsabiedrību valdes un padomes locekļu skaitu atbilstoši kapitālsabiedrības lielumu raksturojošiem rādītājiem, valdes un padomes locekļu mēneša atlīdzības maksimālo apmēru” (turpmāk – noteikumi Nr.791). Līdz ar to nepieciešams izdot jaunus Ministru kabineta noteikumus, ar kuru spēkā stāšanos spēku zaudēs noteikumi Nr.791. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma, 78.panta piektā daļa, 79.panta pirmā daļa un ceturtā daļa, 106.panta otrā daļa, 112.pants, 114.panta pirmā daļa, 117.panta pirmā daļa.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pārresoru koordinācijas centrs (turpmāk saukts – PKC) ir izstrādājis Ministru kabineta noteikumu projektu “Noteikumi par publiskas personas kapitālsabiedrību un publiski privāto kapitālsabiedrību valdes un padomes locekļu skaitu atbilstoši kapitālsabiedrības lielumu raksturojošiem rādītājiem, valdes un padomes locekļu mēneša atlīdzības maksimālo apmēru” (turpmāk – noteikumu projekts) atbilstoši likumdevēja deleģējumam. Noteikumu projekts izdots ar mērķi noteikt skaidrus kritērijus publiskas personas kapitālsabiedrību un publiski privāto kapitālsabiedrību valdes un padomes locekļu skaita noteikšanai, kas nepieciešams valdes un padomes ievēlēšanai. Lai sasniegtu minēto mērķi, noteikumu projekts nosaka šādus kritērijus: vidējais darbinieku skaits, un finanšu rādītājus **-** bilances kopsumma; neto apgrozījums, kā arī šo kritēriju rādītāju robežvērtības, pēc kuriem kapitālsabiedrības tiek iekļautas konkrētajā kapitālsabiedrību lieluma grupā, no tā savukārt, ir atkarīgs valdes un padomes locekļu pieļaujamais skaits kapitālsabiedrībā, kas norādīts noteikumu projekta pielikumā.1. **Par publiskas personas kapitālsabiedrību un publiski privāto kapitālsabiedrību (turpmāk – kapitālsabiedrības) valdes un padomes locekļu skaitu atbilstoši kapitālsabiedrības lielumu raksturojošiem rādītājiem**1.1. Attiecībā uz valdes un padomes locekļu skaitu publiskas personas sabiedrībā ar ierobežotu atbildību likuma 79.panta pirmā daļa paredz, ka Ministru kabinets nosaka valdes locekļu skaitu atbilstoši sabiedrības lielumu raksturojošiem rādītājiem, bet likuma 78.pants nosaka, ka attiecībā uz padomes darbību un kompetenci piemērojami šā likuma 106.-112. panta noteikumi, ja šajā nodaļā nav noteikts citādi. Attiecībā uz padomes locekļu skaitu likuma 78.panta piektā daļa noteic, ka padomes locekļu skaits ir ne mazāks kā trīs, bet ne lielāks kā septiņi, kā arī šajā likuma panta daļā ir dots deleģējums Ministru kabinetam noteikt padomes locekļu skaitu atbilstoši sabiedrības lielumu raksturojošiem rādītājiem.Attiecībā uz valdes un padomes locekļu skaitu publiskas personas akciju sabiedrībā likuma 106.panta otrā daļa nosaka, ka padomes locekļu skaits ir ne mazāks kā trīs, bet ne lielāks kā septiņi, Ministru kabinets nosaka padomes locekļu skaitu atbilstoši sabiedrības lielumu raksturojošiem rādītājiem. Savukārt likuma 114.panta pirmā daļa nosaka, ka Ministru kabinets nosaka valdes locekļu skaitu atbilstoši sabiedrības lielumu raksturojošiem rādītājiem.Likuma 8.panta pirmās daļas 4.punkts nosaka, ka atkarīgā kapitālsabiedrība izveido padomi šā likuma 78.panta otrajā daļā un 106.pantā minētajos gadījumos..1.2. Noteikumu projekta 6.punkta apakšpunktos norādīto kritēriju robežvērtības, to intervāli noteikti ņemot vērā Eiropas Parlamenta un Padomes Direktīvu 2013/34/ES par noteiktu veidu uzņēmumu gada finanšu pārskatiem, konsolidētajiem finanšu pārskatiem un saistītajiem ziņojumiem (turpmāk – Direktīva) 3.pantā noteikto. Atbilstoši likuma 106.panta pirmajā daļā noteiktajam kapitālsabiedrībā, ja tā ir akciju sabiedrība, izveido padomi.Salīdzinot noteikumu projekta pielikumā noteikto valdes un padomes locekļu skaitu ar noteikumos Nr.791 noteikto, vēršam uzmanību, ka valdes locekļu skaits nav mainīts, bet ir palielināts padomes locekļu skaits vidējās un lielās kapitālsabiedrībās. Pamatojums padomes locekļu skaita palielinājumam ir saistīts ar nepieciešamību saskaņot noteikumu projektu ar likuma grozījumiem, kuri stājās spēkā 2020.gada 1.janvārī. Lai saskaņotu noteikumu projektu ar grozījumiem likuma 106.pantā, tad arī noteikumu projekta pielikumā ir noteikts, ka mazā kapitālsabiedrībā padomes locekļu skaits ir ne vairāk kā trīs (akciju sabiedrības gadījumā), vidējā kapitālsabiedrībā padomes locekļu skaits ir ne vairāk kā pieci, savukārt lielā kapitālsabiedrībā ne vairāk kā septiņi, ievērojot, ka minimālais padomes locekļu skaits ir ne mazāk kā trīs. Ņemot vērā, ka akciju sabiedrības var būt arī mazas kapitālsabiedrības, tiek noteikts padomes priekšsēdētāja mēneša atlīdzības noteikšanai piemērojamais koeficients ne vairāk kā 1,5.Ar grozījumiem likumā no 2020.gada 1.janvāra publiskas personas kapitālsabiedrību un publiski privāto kapitālsabiedrību valdes un padomes locekļu skaitam un mēneša atlīdzības maksimālā apmēra noteikšanai jāpiemēro šajā noteikumu projektā ietvertie nosacījumi.Noteikumu projekts paredz izveidot trīs kapitālsabiedrību grupas – 1) mazas kapitālsabiedrības, 2) vidējas kapitālsabiedrības, 3) lielas kapitālsabiedrības. Noteikumu projekta 6.punkts noteic, ka vienu reizi gadā, pēc gada pārskata apstiprināšanas, kapitāla daļu turētājs izvērtē kapitālsabiedrības vidējo darbinieku skaitu un finanšu rādītājus (bilances kopsumma un neto apgrozījums) un iedala kapitālsabiedrību attiecīgajā grupā. Atkarībā no tā, kurā kapitālsabiedrību grupā tā iedalīta kapitāla daļu turētājam jānodrošina, ka kapitālsabiedrības valdes un padomes locekļu skaits nepārsniedz šāda lieluma kapitālsabiedrībai pieļaujamo valdes locekļu un padomes locekļu skaitu, kas norādīts šo noteikumu pielikumā. 1. **Par kapitālsabiedrību valdes un padomes locekļu mēneša atlīdzības maksimālo apmēru**

2.1. Likuma 79.panta ceturtajā daļā, 112.pantā un 117.panta pirmajā daļā ir ietverts deleģējums Ministru kabinetam noteikt kapitālsabiedrības valdes un padomes locekļa mēneša atlīdzības maksimālo apmēru, ņemot vērā vidējo atlīdzību vadībai līdzīga lieluma (neto apgrozījums, bilances kopsumma, darbinieku skaits) kapitālsabiedrībās privātajā sektorā vai — atsevišķos gadījumos — nozarē, kurā attiecīgā kapitālsabiedrība darbojas. Valdes un padomes locekļa mēneša atlīdzības maksimālais apmērs nekādā gadījumā nedrīkst pārsniegt Centrālās statistikas pārvaldes oficiālajā statistikas paziņojumā publicēto valstī strādājošo iepriekšējā gada mēneša vidējās darba samaksas apmēru, kas noapaļots pilnos euro un kam piemērots koeficients 10. 2.2. Ņemot vērā, ka atbilstoši likumam ar kapitālsabiedrību valdes locekļiem tiek slēgti pilnvarojuma līgumi, tad likumā un noteikumos lietotā termina “atlīdzība” ietvars atšķiras no Valsts un pašvaldību institūciju amatpersonu un darbinieku atlīdzības likumā lietotā atlīdzības termina. Tāpēc noteikumu projekts sniedz skaidrojumu, ko šo noteikumu izpratnē saprot ar terminu “atlīdzība”. Šo noteikumu izpratnē atlīdzība neietver veselības apdrošināšanu, dzīvības un nelaimes gadījumu apdrošināšanu. Šie apdrošināšanas veidi var tikt iekļauti pilnvarojuma līgumā, ja par to vienojas puses, kas slēdz pilnvarojuma līgumu.2.3. Noteikumu projektā definēti tie kritēriji, kurus dalībnieku (akcionāru) sapulce vai padome (ja tāda ir izveidota) ņem vērā nosakot valdes vai padomes locekļa atlīdzības apmēru. Kā būtiski kritēriji, kuri jāņem vērā nosakot valdes vai padomes locekļa atlīdzības apmēru ir kapitālsabiedrības vidējā termiņa vai ilgtermiņa stratēģijā definētie mērķi un sasniedzamie rezultāti, atsevišķos gadījumos - nozare, kurā kapitālsabiedrība darbojas, kā arī citi noteikumu projekta 9.punktā minētie kritēriji, papildus kuriem kapitālsabiedrības dalībnieku (akcionāru) sapulce vai padome (ja tāda ir izveidota) var izvirzīt savus individuāli vērtējamus kritērijus.  Atbilstoši tiesiskajam regulējumam, dalībnieku (akcionāru) sapulce vai padome (ja tāda ir izveidota), nosakot atlīdzības apmērus ir atbildīga, lai noteiktā atlīdzība ir pamatota, vērtējot arī lietderības apsvērumus. Lai sasniegtu likumā definēto mērķi, noteikumu projekta 13.punktā ietverts regulējums saistībā ar mēneša atlīdzības apmēra un vienotā mēneša atlīdzības apmēra pakāpenisku palielinājumu. Vēršam uzmanību, ka PKC izstrādātajās vadlīnijās ir noteikts, ka gadījumā, ja valdes priekšsēdētājs vai valdes loceklis tajā pašā kapitālsabiedrībā papildus pilda arī cita amata pienākumus, tad atlīdzības īpatsvars par valdes priekšsēdētāja vai valdes locekļa amata pienākumu izpildi nevar būt mazāks par 80% no kopējās atlīdzības kapitālsabiedrībā. Tādējādi, piemērojot šos noteikumus, jāņem vērā, ka attiecībā uz valdes priekšsēdētāja vai valdes locekļa amata apvienošanu ar amatu tajā pašā kapitālsabiedrībā, faktiski pieļauj vēl par 20% palielināt valdes priekšsēdētāja vai valdes locekļa kopējo mēneša atlīdzības apmēru.  Papildus jānorāda, ka Komerclikuma 268.panta pirmās daļas 9.punkts nosaka, ka tikai akcionāru sapulcei ir tiesības pieņemt lēmumu par atlīdzības noteikšanu padomes locekļiem. Savukārt minētā likuma panta daļas 11.punkts noteic akcionāru sapulces kompetenci noteikt valdes un padomes locekļiem paredzētās atlīdzības noteikšanas vispārējos principus, veidus un kritērijus.Attiecībā uz padomes locekļiem jānorāda, ka to darba apjoms nav uzskatāms par pilnas slodzes darbu, tādēļ atlīdzība padomes priekšsēdētājam un sekojoši padomes loceklim nosakāma kā noteikts īpatsvars no valdes priekšsēdētāja atlīdzības, starptautiskajā praksē parasti padomes locekļa atlīdzība sastāda 10-30% no valdes locekļa atlīdzības.Tieslietu ministrija savā 2015.gada atzinumā ir vērsusi uzmanību, ka valdes funkcijās ietilpst ļoti plašs uzdevumu loks, tāpēc valdei kā sabiedrības izpildinstitūcijai ir jāveic viss nepieciešamais, lai sabiedrība būtu spējīga darboties. Līdz ar to valdes loceklis saskaņā ar noteikumu projektu par cita amata pienākumu veikšanu varētu saņemt papildu atlīdzību tikai atsevišķos izņēmuma gadījumos, kad valdes loceklis patiešām veic tādus pienākumus, kas pēc būtības neietilpst valdes locekļa funkcijās. Ņemot vērā, ka kapitālsabiedrības valdes locekļa statusu un funkcijas nevar pārpilnvarot trešajām personām (Komerclikums ļauj īpašos gadījumos pārpilnvarot trešās personas veikt tikai atsevišķas darbības). Tieslietu ministrija savā 2015.gada atzinumā ir uzsvērusi, ka nav pieļaujama tādu kapitālsabiedrības struktūrvienību vai amatu izveidošana, kurai tiktu deleģētas likumā noteiktās valdes funkcijas un atbildība. Tā kā likuma “Par interešu konflikta novēršanu valsts amatpersonu darbībā” noteic, ka par amatu savienošanu ir jāsaņem atļauja, tad šādu valdes locekļa funkciju dublējošu kapitālsabiedrības struktūrvienību un amatu izveidošana var novest ne tikai pie valdes, bet arī padomes vai kapitāla daļu turētāja pārstāvja atbildības par finanšu līdzekļu izšķērdēšanu. No likuma 79.panta ceturtās daļas un 117.panta pirmās daļas secināms, ka valdes locekļa atlīdzību nosaka uz visu valdes locekļa pilnvaru termiņu ar tiesībām to pārskatīt reizi gadā, mēneša atlīdzību valdes loceklim noteic ievērojot Ministru kabineta noteikumos paredzēto mēneša atlīdzības maksimālo apmēru. Lai dalībnieku (akcionāru) sapulcei vai padomei (ja tāda ir izveidota) būtu iespējams detalizētāk izvērtēt esošo valdes priekšsēdētāju, valdes locekļu, padomes priekšsēdētāju, padomes locekļu (ar kuriem līgumi noslēgti līdz šo noteikumu spēkā stāšanās dienai) atlīdzības apmēra atbilstību noteikumu projektā paredzētajam regulējumam kopsakarā ar darba rezultātiem, tad atlīdzības apmēra atbilstības šiem noteikumiem pārskatīšanu var veikt vienlaikus ar iepriekšējā pārskata gada darbības rezultātu izvērtēšanu.2.4. Ekonomikas ministrija savā 2015.gada atzinumā par noteikumu Nr.791 projektu norādīja, ka izstrādājot likumu bija paredzējusi, ka Latvijā publiskas personas kapitālsabiedrībās tiks ieviesta motivējoša atalgojuma politika valdes un padomes locekļiem paredzot, ka atlīdzība valdes vai padomes locekļiem nosakāma atbilstoši Ministru kabineta izdotiem atlīdzības noteikumiem. Ministru kabinetam izdodot atlīdzības noteikumus jāņem vērā, ka atalgojumam jābūt konkurētspējīgam ar privāto sektoru – atlīdzības noteikumu noteikšanas vajadzībām jāpasūta pētījums, kas noskaidrotu vidējo atalgojuma apmēru un sociālās garantijas vadībai līdzīga izmēra (neto apgrozījums, bilances kopsumma, darbinieku skaits) kapitālsabiedrībās privātajā sektorā vai, atsevišķos gadījumos, nozarē, kurā attiecīgā kapitālsabiedrība darbojas, piemēram, finanšu sektorā. Rezultātā iegūstot informāciju par atlīdzību privātajā sektorā. Pētījums tiktu regulāri atjaunots ar aktuālākajiem datiem. Likumprojekta “Publisko personu kapitālsabiedrību un kapitāla daļu pārvaldības likums” anotācijā minēts, ka svarīgi ir noteikt, ka atlīdzība tiek noteikta nepārsniedzot vidējo atalgojuma apmēru vadībai līdzīga izmēra (neto apgrozījums, bilances kopsumma, darbinieku skaits) kapitālsabiedrībās privātajā sektorā vai, atsevišķos gadījumos, nozarē, kurā attiecīgā kapitālsabiedrība darbojas.Saskaņā ar 2015.gada 22.decembra Ministru kabineta sēdes protokollēmumu Nr.68 (TA-2242) 2.punktu tika nolemts atbalstīt izpētes veikšanu vismaz reizi trijos gados, lai noskaidrotu vidējo atalgojuma apmēru vadībai un atbildīgajiem speciālistiem līdzīga izmēra (neto apgrozījums, bilances kopsumma, darbinieku skaits) kapitālsabiedrībās privātajā sektorā, vai atsevišķos gadījumos, nozarē, kurā attiecīgā kapitālsabiedrība darbojas. Izpildot iepriekšminēto Ministru kabineta uzdevumu, tika veikts pētījums, kura rezultāti pieejami PKC mājas lapā <http://www.valstskapitals.gov.lv/lv/> |
| 3. | Projekta izstrādē iesaistītās institūcijas un publiskas personas kapitālsabiedrības | PKC |
| 4. | Cita informācija | 2019.gada 17.oktobra Valsts sekretāru sanāksmē tika izsludināts Ministru kabineta noteikumu projekts “Grozījumi Ministru kabineta 2015.gada 22.decembra noteikumos 2015. gada 22. decembra noteikumos Nr.791 “Noteikumi par publiskas personas kapitālsabiedrību un publiski privāto kapitālsabiedrību valdes un padomes locekļu skaitu atbilstoši kapitālsabiedrības lielumu raksturojošiem rādītājiem, valdes un padomes locekļu mēneša atlīdzības maksimālo apmēru” (VSS-1059). 2019.gada 28.novembra starpinstitūciju sanāksmē tika izvērtēts Vides aizsardzības un reģionālās attīstības ministrijas 2019.gada 4.novembra iebildums par nepieciešamību izdot jaunus Ministru kabineta noteikumus atbilstoši likumā noteiktajam jaunajam deleģējumam. Starpinstitūciju sanāksmē tika uzklausīti arī citu institūciju pārstāvju viedokļi par lietderību no jauna izdot Ministru kabineta noteikumus, lai gan grozījumi noteikumos Nr.791 nepieciešami tikai tā pielikumā, saskaņojot noteikumos noteikto padomes locekļu skaitu atbilstoši likuma 78.panta piektajā daļā un 106.panta otrajā daļā noteiktajam. Pēc starpinstitūciju sanāksmes, 2019.gada 29.novembrī, PKC konsultējās ar Tieslietu ministriju un Valsts kanceleju un vienojās, ka tiks sagatavoti jauni Ministru kabineta noteikumi, ar kuru spēkā stāšanos spēku zaudēs noteikumi Nr.791.Līdz ar to noteikumu projektā ir saglabātas visas tās tiesību normas, kuras bija ietvertas noteikumos Nr.791. Izmaiņas veiktas tikai noteikumu Nr.791 pielikumā. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
|

|  |  |  |
| --- | --- | --- |
| 1. | Plānotās sabiedrības līdzdalības un komunikācijas aktivitātes saistībā ar projektu | Par projektu informēta sabiedrība, informāciju publicējot PKC un Ministru kabineta tīmekļvietnēs. |
| 2. | Sabiedrības līdzdalība projekta izstrādē | Projekts publicēts:1) PKC tīmekļvietnē, adrese:http://www.valstskapitals.gov.lv/lv/sabiedribas-lidzdaliba/aktualie-normativo-aktu-un-vadlinju-projekti/2) Ministru kabineta tīmekļvietnē, adrese: <http://www.mk.gov.lv/content/ministru-kabineta-diskusiju-dokumenti>Sabiedrības pārstāvjiem tika dota iespēja līdzdarboties projekta izstrādē, rakstveidā sniedzot viedokli par projektu līdz 2019.gada 10.oktobrim. |
| 3. | Sabiedrības līdzdalības rezultāti | Viedokļi par Valsts sekretāru sanāksmē izsludināto noteikumu projekta redakciju noteiktajā laika periodā saņemti no Rīgas domes Īpašuma departamenta un VAS “Latvijas dzelzceļš” |
| 4. | Cita informācija | Nav. |

 |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts kapitāla daļu turētāji, atvasinātas publiskas personas kapitāla daļu turētāji, kapitālsabiedrību padomes, PKC. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Ministru prezidents A. K. Kariņš

Finanšu ministrs J. Reirs

Vīza:

Pārresoru koordinācijas centra vadītājs P.Vilks

S.Štrāle 67082920

Solvita.Štrāle@pkc.mk.gov.lv